Diari Oficial de la Generalitat Valenciana


Sumari del DOGV 9990, del 22-11-2024 (2024/12405)

RESOLUCIÓ de 15 de novembre de 2024, per la qual s’autoritza una ampliació de crèdit, en virtut del que es preveu en l’article 48 de la Llei 1/2015, i en l’article 22.1 o de la Llei 8/2023, en l’annex de subvencions i transferència corrents del programa 431C00, Emergència habitacional i funció social, de la Vicepresidència i Conselleria de Serveis Socials, Igualtat i Vivenda, per import de 87.888.089 euros, que permet la inclusió d’una línia de concessió directa 168.1.c (expedient 00.013/24).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9990

Data del DOGV
:   22-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12675

CVE
:   NDOA-Q-4633-31410

Data del document
:   15-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Pel Decret 167/2024, de 12 de novembre, del Consell, s’han aprovat les bases reguladores i el procediment de concessió directa d’ajudes urgents de lloguer de vivenda per a contribuir a pal·liar els efectes produïts pel temporal de vent i pluges iniciat el 29 d’octubre de 2024 a la Comunitat Valenciana.

L’article 6 del decret esmentat establix que són beneficiàries d’estes ajudes les persones físiques la vivenda habitual i permanent de les quals estiga situada en algun dels municipis afectats pel temporal i que haja resultat danyada o afectada per una orde de desallotjament que impedisca l’accés i/o ús de la vivenda.

En l’article 7 s’indica que l’import de l’ajuda a concedir serà de 800 euros mensuals llevat que en el contracte d’arrendament en conste un de menor, i en este cas l’import a concedir serà este últim. En esta quantia s’entendrà inclòs, si és el cas, l’import corresponent a l’arrendament de garatges i trasters, afegint que se subvencionaran fins a 12 mensualitats de renda, així com l’import de la fiança i, si és el cas, la garantia, si s’exigira, les dos amb el límit de 800 euros. L’import global màxim de les ajudes ascendix a un total de 82.182.585 euros, amb la previsió de distribució d’anualitats següent: 39.466.695, en l’exercici 2024, i 42.355.970 euros, en l’exercici 2025.

Per això, la Vicepresidència i Conselleria de Serveis Socials, Igualtat i Vivenda, proposa una ampliació de crèdit en el capítol 4 del programa 431C00, Emergència habitacional i funció social, per import de 64.579.332 euros, per a la inclusió d’una línia de subvenció de concessió directa 168.1.c per l’import esmentat, per a donar cobertura a les ajudes aprovades pel decret.

En conseqüència, i en virtut del que es disposa en l’article 22.2 de la Llei 8/2023, de pressupostos de la Generalitat per a l’exercici 2024, i el que preveu l’article 48 de la Llei 1/2015 d’hisenda pública, del sector públic instrumental i de subvencions, i considerant la competència per a resoldre de conformitat amb el que s’establix en la Resolució de 12 de febrer de 2024 (DOGV 9792, de 20 de febrer) de delegació de determinades competències en òrgans d’esta conselleria,

RESOLC

*Primer*

Autoritzar una ampliació de crèdit en l’aplicació pressupostària  H86356664WH15113 G.431C00.48036 per import de 85.119.064 euros, que permet la inclusió d’una nova línia de concessió directa 168.1.c, amb les dades descriptives que es detallen a continuació:

|  |  |
| --- | --- |
| CODI LÍNIA: S1892 | DENOMINACIÓ: DANA 2024. Ajudes  DANA lloguer de vivenda. |
| IMPORT: 79.583.926 | BENEFICIARIS PREVISTOS: persones físiques. |
| FORMA DE CONCESSIÓ:  Concessió directa, article 168.1.c de la Llei 1/2015.  PUBLICAR DADES: sí | DESCRIPCIÓ I FINALITAT: ajudes urgents per a lloguer de vivendes destinades a les persones o unitats de convivència residents en els municipis afectats pel temporal de vent i pluges DANA iniciat el 29 d’octubre de 2024 a la Comunitat Valenciana. |

  
  

València, 15 de novembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública